תבוכ

תַבּוּכ (בערבית: تَبُوك) היא אחת מהערים הגדולות בערב הסעודית ובירת המחוז המערבי ביותר בה הקרוי על שמה. לפי מפקד האוכלוסין האחרון משנת 2022 התגוררו בעיר 594,350 בני אדם.

גאוגרפיה ואקלים
העיר שוכנת בצפון חבל חג'אז בגובה 767 מטרים מעל פני הים, מרוחקת כ-1,090 ק"מ צפון-מערבית לבירה ריאד, כ-130 ק"מ מזרחית לחופו של ים סוף וקרובה לגבול עם ירדן. אקלימה מדברי וקיצוני, וכמות המשקעים קטנה. הקיץ חם מאוד, והחורף נוח עד קר - הקרה שכיחה למדי, ושלג עשוי לרדת בעיר אחת למספר שנים. 

סביב העיר משתרעים שטחים חקלאיים נרחבים, שצורתם כשל עיגולים, בשל ממטרות הענק המשקות שטחים עגולים בקוטר של עד כקילומטר. בעיר שדה תעופה והיא מקושרת אל ירדן מצפון ואל ג'דה מדרום באמצעות כביש ארצי מספר 15; כביש ארצי מספר 80 מחבר אותה אל חופו של ים סוף.

היסטוריה
תבוכ שוכנת בסמוך למקום בו לפי המסורת הערבית נערך  שפתח בשנת 628 את הסכסוך הממושך בין הערבים בהנהגת מוחמד לבין הביזנטים. העיר נזכרה באחד המסמכים הסוואהיליים המוקדמים ביותר הידועים, "Utendi wa Tambuka" ("סיפורה של טמבוקה", היא תבוכ). המסמך, שהתגלה בקניה, מתוארך לשנת 1728, והוא שיר אפי המתאר את המלחמות והקרבות בין הביזנטים לערבים ולעות'מאנים אחריהם. חוקרים מערביים מטילים ספק בכך שהקרב נערך כלל ועיקר, אם כי ב הוא נתפס כעובדה היסטורית. 

תבוכ שכנה על קטע מסילת הרכבת החג'אזית שנחנך ב-1908, אך כיום הוא אינו פעיל. מבנה תחנת הרכבת עדיין ניצב בעיר.

קישורים חיצוניים

הערות שוליים

ערב הסעודית: ערים
מחוזות ערב הסעודית: ערי בירה